ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดกรณีการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีน(ฉบับที่ ๒)พ.ศ. ๒๕๕๒[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่๑๒ ธันวาคม พ.ศ. ๒๕๕๑ว่ามีการทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนรวม๒๓ รายการ ที่ก่อให้เกิดความเสียหายตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีนเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ ๑การเปิดการไต่สวนเมื่อวันที่๔ ตุลาคม พ.ศ. ๒๕๕๐กรมการค้าต่างประเทศได้เปิดการไต่สวนการทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนตามคำขอของสมาคมอุตสาหกรรมสิ่งทอไทย ทั้งนี้เป็นไปตามมติคณะกรรมการพิจารณาการทุ่มตลาดและการอุดหนุนเมื่อวันที่ ๒๖ กันยายนพ.ศ. ๒๕๕๐ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ โดยปรากฏข้อเท็จจริง ดังนี้๑.๑สินค้าที่ไต่สวนสินค้าที่ประกาศไต่สวนคือสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีน๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑) Qingdao Free Trade Zone, Zhaohai Trade Co., Ltd.(๒) Orient Crown Asia Limited(๓) Weiqiao Textile Company Limited(๔) Baoji Changxin Cloth Co., Ltd.(๕) ผู้ผลิตหรือผู้ส่งออกรายอื่นนอกจาก (๑) ถึง (๔)๑.๒.๒ผู้นำเข้าในประเทศไทย ได้แก่(๑) บริษัท เอช. ซี. อิมปอร์ต - เอ็กซ์ปอร์ต จำกัด(๒) บริษัท ทรินิเต้ จำกัด(๓) ผู้นำเข้ารายอื่นนอกจาก (๑) และ (๒)๑.๒.๓อุตสาหกรรมภายในที่ผลิตสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ในฐานะผู้ผลิตสินค้าชนิดเดียวกันภายในประเทศ ได้แก่(๑) บริษัท เจียมพัฒนาเท็กซ์ไทล์ส จำกัด(๒) บริษัท พิพัฒนกิจเท็กซ์ไทล์ จำกัด(๓) บริษัท เค คัททัน แอนด์ กอส จำกัด(๔) บริษัท โรงงานส่งเสริมไทยอุตสาหกรรม จำกัด(๕) บริษัท สว่างเท็กซ์ไทล์ จำกัด(๖) บริษัท เอราวัณสิ่งทอ จำกัด(๗) บริษัท งามรุ่งอุตสาหกรรมสิ่งทอ จำกัด(๘) บริษัท กังวาลเท็กซ์ไทล์ จำกัด(๙) บริษัท โรงงานทอผ้ากรุงเทพ จำกัด(๑๐) บริษัท ลัคกี้เท็กซ์ (ไทย) จำกัด (มหาชน)(๑๑) บริษัท โรงงานผ้าไทย จำกัด (มหาชน)(๑๒) ผู้ผลิตรายอื่นนอกจาก (๑) ถึง (๑๑)๑.๒.๔รัฐบาลของสาธารณรัฐประชาชนจีนในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงของข้อมูลเมื่อวันที่๑๗ มีนาคม ถึงวันที่ ๒๓ เมษายน พ.ศ. ๒๕๕๑ และวันที่ ๑๙ ถึงวันที่ ๒๓ พฤษภาคม พ.ศ.๒๕๕๑ กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถาม ณ ที่ทำการของอุตสาหกรรมภายใน โดยใช้วิธีการสุ่มตรวจ๖ ราย คือ บริษัท เจียมพัฒนาเท็กซ์ไทล์ส จำกัด บริษัท พิพัฒนกิจเท็กซ์ไทล์ จำกัดบริษัท เค คัททัน แอนด์ กอส จำกัด บริษัทโรงงานส่งเสริมไทยอุตสาหกรรม จำกัดบริษัทสว่างเท็กซ์ไทล์ จำกัด และบริษัท เอราวัณสิ่งทอ จำกัด และได้ตรวจสอบ ณที่ทำการของผู้ผลิตหรือผู้ส่งออกในสาธารณรัฐประชาชนจีนที่ให้ความร่วมมือในการให้ข้อมูลตามแบบสอบถามและพร้อมรับการตรวจสอบ๑ ราย คือ Weiqiao Textile Company Limitedข้อ ๓คำวินิจฉัยเบื้องต้นและการกำหนดมาตรการชั่วคราวเมื่อวันที่๓ กันยายน พ.ศ. ๒๕๕๑คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าผู้ผลิตหรือผู้ส่งออกสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนได้ส่งสินค้าดังกล่าวเข้ามาทุ่มตลาดและก่อให้เกิดความเสียหายอย่างสำคัญแก่อุตสาหกรรมภายในและมีความจำเป็นต้องป้องกันความเสียหายแก่อุตสาหกรรมภายใน จึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยประกาศเรียกเก็บอากรชั่วคราวหรือหลักประกันการชำระอากรชั่วคราวเป็นระยะเวลา ๔เดือนนับตั้งแต่วันที่ ๑๓ กันยายน พ.ศ. ๒๕๕๑ เป็นต้นไปสำหรับการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีน ในอัตราดังต่อไปนี้(๑) สินค้าที่ผลิตจาก Weiqiao Textile Company Limitedให้เรียกเก็บในอัตราร้อยละ ๙.๙๖ ของราคา ซี.ไอ.เอฟ. สำหรับสินค้าตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ และ ๕๒๐๘.๑๒.๐๐๐๐๐ และอัตราร้อยละ ๑๑.๔๖ ของราคา ซี.ไอ.เอฟ.สำหรับสินค้าตามพิกัดอัตราศุลกากรประเภทย่อยที่ ๕๕๑๓.๑๑.๐๐๐๐๐(๒) สินค้าที่ผลิตจากผู้ผลิตรายอื่น ๆ ให้เรียกเก็บในอัตราร้อยละ ๑๔.๖๒ของราคา ซี.ไอ.เอฟ. สำหรับสินค้าตามพิกัดอัตราศุลกากรประเภทย่อยที่ ๕๒๐๘.๑๑.๐๐๐๐๐และ ๕๒๐๘.๑๒.๐๐๐๐๐ และอัตราร้อยละ ๑๔.๕๔ ของราคา ซี.ไอ.เอฟ.สำหรับสินค้าตามพิกัดอัตราศุลกากรประเภทย่อยที่ ๕๕๑๓.๑๑.๐๐๐๐๐ข้อ ๔การยื่นคำขอข้อเท็จจริงและแสดงความคิดเห็นในการกำหนดมาตรการชั่วคราวเมื่อวันที่๑๖ กันยายน พ.ศ. ๒๕๕๑กรมการค้าต่างประเทศได้แจ้งให้ผู้มีส่วนได้เสียทราบรายละเอียดข้อเท็จจริงและข้อกฎหมายที่ใช้เป็นพื้นฐานในการกำหนดมาตรการชั่วคราวเพื่อให้ผู้มีส่วนได้เสียแสดงความเห็นและข้อโต้แย้งการใช้มาตรการดังกล่าวภายในวันที่๒๗ ตุลาคม พ.ศ. ๒๕๕๑ ปรากฏว่า ผู้ผลิตในสาธารณรัฐประชาชนจีน ได้แก่ Weiqiao Textile Company Limitedได้ยื่นข้อโต้แย้งในประเด็นการคำนวณโดยขอให้ไม่ใช้รายการสินค้าผ้าทอที่บริษัทไม่ได้ผลิตเองแต่เป็นผู้ส่งออกโดยสั่งซื้อจากผู้ผลิตในสาธารณรัฐประชาชนจีนรายอื่นในการคำนวณส่วนเหลื่อมการทุ่มตลาดของบริษัทและไม่ให้ใช้ข้อมูลของ Weiqiao TextileCompany Limitedในการคำนวณอัตราส่วนเหลื่อมการทุ่มตลาดของผู้ผลิตในสาธารณรัฐประชาชนจีนรายอื่นนอกจากนี้อุตสาหกรรมต่อเนื่องและผู้ใช้จำนวน ๑๐ รายซึ่งนำผ้าทอจากสาธารณรัฐประชาชนจีนมาฟอกย้อมพิมพ์ลายผลิตเป็นผ้าผืนสำเร็จรูปส่งออกไปจำหน่ายต่างประเทศได้มีหนังสือแสดงความเห็นและขอแถลงด้วยวาจาเกี่ยวกับผลกระทบที่เกิดจากการใช้มาตรการชั่วคราวกับสินค้าผ้าทอนำเข้าจากสาธารณรัฐประชาชนจีนว่าการประกาศใช้มาตรการชั่วคราวกับสินค้าผ้าทอจากสาธารณรัฐประชาชนจีนส่งผลกระทบให้ผู้นำเข้าเพื่อการส่งออกมีภาระและต้นทุนเพิ่มขึ้นโดยเข้าใจว่าการผลิตผ้าผืนสำเร็จรูปเพื่อส่งออกดังกล่าวจะสามารถขอคืนหรือได้รับการยกเว้นอากรตอบโต้การทุ่มตลาดแต่เมื่อไม่สามารถขอคืนได้หรือไม่ได้รับยกเว้นอากรตอบโต้การทุ่มตลาดจะทำให้ผู้ประกอบการประสบปัญหาขาดสภาพคล่องและขาดทุนในอนาคตและจะทำให้ต้นทุนสูงขึ้นไม่สามารถแข่งขันกับประเทศคู่แข่งได้ที่สำคัญอุตสาหกรรมภายในประเทศไม่ผลิตผ้าทอบางโครงสร้างซึ่งเป็นที่ต้องการของตลาดผ้าผืนในต่างประเทศผ้าทอที่สามารถผลิตได้ก็มีปริมาณไม่เพียงพอและไม่สามารถผลิตได้ในเวลาที่กำหนดนอกจากนี้ การใช้มาตรการตอบโต้การทุ่มตลาดจะเกิดผลกระทบต่อการวางแผนให้ประเทศไทยเป็นศูนย์กลางสิ่งทอของเอเซียตะวันออกดังนั้นจึงขอให้ยกเลิกหรือยกเว้นการเรียกเก็บอากรตอบโต้การทุ่มตลาดสินค้าผ้าทอจากสาธารณรัฐประชาชนจีนสำหรับการนำเข้าเพื่อการส่งออกและขอให้คืนหลักประกันอากรที่เรียกเก็บไว้แล้วให้แก่ผู้นำเข้าเพื่อการส่งออกข้อ ๕การแจ้งข้อมูลและข้อเท็จจริงที่ใช้เป็นฐานในการไต่สวนชั้นที่สุดกรมการค้าต่างประเทศได้สรุปผลการไต่สวนซึ่งแสดงข้อมูลและข้อเท็จจริงที่ใช้เป็นพื้นฐานในการวินิจฉัยชั้นที่สุดโดยกำหนดขอบเขตสินค้าผ้าทอที่ไต่สวนเฉพาะโครงสร้างสินค้าผ้าทอ ๒๓ รายการรวมทั้งคำนวณส่วนเหลื่อมการทุ่มตลาดใหม่และได้ปรับส่วนเหลื่อมการทุ่มตลาดผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์เป็นอัตราเดียวเนื่องจากเป็นสินค้าภายใต้การไต่สวนในอุตสาหกรรมผ้าทอชนิดเดียวกัน เพื่อให้ผู้มีส่วนได้เสียทราบและแสดงข้อคิดเห็นและข้อโต้แย้งภายในวันที่๒๐ พฤศจิกายน พ.ศ. ๒๕๕๑ ปรากฏว่า๕.๑ผู้ผลิตในสาธารณรัฐประชาชนจีน ได้แก่ Weiqiao TextileCompany Limitedได้ยื่นข้อโต้แย้งขอให้ตัดโครงสร้างผ้าทอ ๒ รายการจากขอบเขตการไต่สวนเนื่องจากเป็นรายการสินค้า ผ้าทอที่อุตสาหกรรมภายในไม่ได้ผลิตและไม่ให้ใช้ข้อมูลของ Weiqiao TextileCompany Limitedในการคำนวณอัตราส่วนเหลื่อมการทุ่มตลาดของผู้ผลิตในสาธารณรัฐประชาชนจีนรายอื่นซึ่งกรมการค้าต่างประเทศได้ชี้แจงว่า ผ้าทอทั้ง ๒ รายการดังกล่าวมีลักษณะเหมือนกันทุกประการและคล้ายคลึงกันอย่างมากกับสินค้าที่ถูกไต่สวนจึงถือเป็นสินค้าชนิดเดียวกันกับสินค้าผ้าทอที่นำเข้าจากสาธารณรัฐประชาชนจีนตามคำนิยามสินค้าชนิดเดียวกัน ในมาตรา ๔แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ส่วนประเด็นการใช้ข้อมูลของผู้ผลิตในสาธารณรัฐประชาชนจีนมาคำนวณส่วนเหลื่อมการทุ่มตลาดนั้นได้ใช้ข้อมูลข้อเท็จจริงเท่าที่มีอยู่ตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒๕.๒อุตสาหกรรมภายในได้แก่ สมาคมอุตสาหกรรมสิ่งทอไทยและสมาคมอุตสาหกรรมทอผ้าไทยมีข้อโต้แย้งว่าไม่ควรตัดรายการผ้าทอที่ Weiqiao TextileCompany Limitedส่งออกโดยซื้อจากผู้ผลิตรายอื่นออกจากการคำนวณส่วนเหลื่อมการทุ่มตลาดและไม่ควรกำหนดอัตราเฉพาะให้ Weiqiao Textile Company Limited และไม่ควรรวมส่วนเหลื่อมผ้าทอที่ทำด้วยฝ้ายกับผ้าทอที่ทำด้วยเส้นใยสั้นโพลีเอสเตอร์เป็นอัตราเดียวในการกำหนดอากรตอบโต้การทุ่มตลาดรวมทั้งไม่ควรจำกัดขอบเขตการไต่สวนสินค้าผ้าทอภายใต้พิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ เฉพาะสินค้าตามโครงสร้างผ้า ๒๓รายการ ทั้งนี้ กรมการค้าต่างประเทศได้ชี้แจงว่าอากรตอบโต้การทุ่มตลาดจะพิจารณาเรียกเก็บตามส่วนเหลื่อมการทุ่มตลาดที่คำนวณได้จากผู้ผลิตไม่ใช่ผู้ส่งออกหากผู้ผลิตไม่ได้ผลิตสินค้ารายการใดก็ไม่สามารถนำมาคำนวณเป็นส่วนเหลื่อมการทุ่มตลาดได้สำหรับการคำนวณส่วนเหลื่อมการทุ่มตลาดในกรณีของผู้ที่ให้ความร่วมมือในการไต่สวนโดยให้ข้อมูลข้อเท็จจริงการไต่สวนจะคำนวณจากข้อมูลข้อเท็จจริงที่ได้รับการตรวจสอบแล้วส่วนกรณีของผู้ผลิตรายอื่นที่ไม่ได้ให้ความร่วมมือจะใช้ข้อมูลเท่าที่มีอยู่อย่างไรก็ตาม ในการคำนวณส่วนเหลื่อมการทุ่มตลาดในชั้นที่สุดพิจารณาว่าควรกำหนดเป็นอัตราเดียวเนื่องจากเป็นสินค้าภายใต้การไต่สวนในอุตสาหกรรมผ้าทอชนิดเดียวกัน ทั้งนี้ได้พิจารณากำหนดขอบเขตของสินค้าผ้าทอโดยพิจารณาจากลักษณะเหมือนกันทุกประการหรือมีลักษณะคล้ายคลึงกันอย่างมากกับสินค้าที่นำเข้าจากสาธารณรัฐประชาชนจีนตามคำนิยามในมาตรา๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ แล้วปรากฏว่ามี ๒๓ รายการ๕.๓อุตสาหกรรมต่อเนื่อง ได้แก่ สมาคมอุตสาหกรรมฟอกย้อมพิมพ์และตกแต่งสิ่งทอไทยสมาคมพ่อค้าผ้าไทย และผู้นำเข้าเพื่อส่งออก มีข้อคิดเห็นในประเด็นขอให้ยกเว้นมาตรการตอบโต้การทุ่มตลาดในกรณีที่นำเข้ามาผลิตเพื่อการส่งออกเช่นเดียวกับที่ได้รับภายใต้กฎหมายศุลกากรมาตรา๑๙ ทวิ กฎหมายการส่งเสริมการลงทุน กฎหมายการนิคมอุตสาหกรรมในเขตอุตสาหกรรมส่งออกและเขตปลอดอากร ซึ่งกรมการค้าต่างประเทศได้ชี้แจงว่า ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ไม่มีบทบัญญัติว่าด้วยการคืนหรือการยกเว้นการเรียกเก็บอากรตอบโต้การทุ่มตลาดในการนำเข้าสินค้ามาผลิตเพื่อการส่งออกจึงไม่สามารถยกเว้นได้ข้อ ๖ผลการพิจารณาไต่สวนชั้นที่สุดกรมการค้าต่างประเทศได้จัดทำรายงานสรุปผลการไต่สวนและเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยชั้นที่สุดเมื่อวันที่๑๒ ธันวาคม พ.ศ. ๒๕๕๑ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้ว มีความเห็นดังนี้๖.๑ขอบเขตของสินค้าทุ่มตลาดเมื่อเปรียบเทียบโครงสร้างผ้าที่อุตสาหกรรมภายในผลิตและจำหน่ายในประเทศกับโครงสร้างผ้าที่นำเข้าจากสาธารณรัฐประชาชนจีนข้อมูลตามแบบสอบถามและคำนิยามสินค้าชนิดเดียวกัน ในมาตรา ๔แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ขอบเขตสินค้าที่อยู่ภายใต้การไต่สวนครั้งนี้ ได้แก่สินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีนจำนวน ๒๓ รายการ ซึ่งมีโครงสร้างชนิดด้ายเบอร์ด้าย จำนวนเส้นด้ายยืนและจำนวนเส้นด้ายพุ่งต่อนิ้ว และหน้ากว้างในการทอดังนี้๖.๑.๑ผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์พิกัดอัตราศุลกากรประเภทย่อยที่๕๒๐๘.๑๑.๐๐๐๐๐ และ ๕๒๐๘.๑๒.๐๐๐๐๐ลำดับที่ ชนิด/เบอร์ด้าย จำนวนเส้นด้ายยืนและ จำนวนเส้นด้ายพุ่ง/นิ้ว หน้ากว้าง(นิ้ว)๑ CD ๓๒ x ๓๒ ๑๐๐ x ๕๐ ๔๗๒ CD ๓๒ x ๓๒ ๑๐๐x ๕๒ ๔๗๓ CD ๓๒ x ๓๒ ๑๐๐ x ๕๔ ๔๗๔ CM๔๐ x ๔๐ ๖๐ x ๗๐ ๖๓๕ CM ๔๐ x ๔๐ ๑๐๐ x ๘๐ ๖๕๖ CM ๔๐ x ๔๐ ๑๓๓ x ๗๒ ๔๗๗ CM ๔๐ x ๔๐ ๑๓๓ x ๗๒ ๔๘๘ CM๔๐ x ๔๐ ๑๓๓ x ๗๒ ๖๓๙ CMandCD ๔๐ x ๔๐ ๑๓๓ x ๗๒ ๖๓๑๐ CM ๖๐ x ๖๐ ๘๔x ๗๘ ๕๐๑๑ CM ๖๐ x ๖๐ ๘๘x ๘๐ ๕๐๑๒ CM ๖๐ x ๖๐ ๘๘x ๘๐ ๖๓๑๓ CM ๖๐ x ๖๐ ๙๐x ๘๐ ๕๐๑๔ CM ๖๐ x ๖๐ ๙๐x ๘๘ ๕๐๑๕ CM ๖๐ x ๖๐ ๙๐x ๘๘ ๖๓๑๖ CM ๖๐ x ๖๐ ๙๐x ๘๘ ๖๔๑๗ CMandCD ๖๐ x ๖๐ ๙๐x ๘๘ ๖๔๖.๑.๒ผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์พิกัดอัตราศุลกากรประเภทย่อยที่๕๕๑๓.๑๑.๐๐๐๐๐ลำดับที่ ชนิด/เบอร์ด้าย จำนวนเส้นด้ายยืนและ จำนวนเส้นด้ายพุ่ง/นิ้ว หน้ากว้าง(นิ้ว)๑ CM ๔๕ x ๔๕ ๑๑๐x ๗๖ ๔๗๒ CM ๔๕ x ๔๕ ๑๑๐x ๗๖ ๕๖๓ CM ๔๕ x ๔๕ ๑๑๐x ๗๖ ๖๓๔ Half CM ๔๕ x ๔๕ ๑๑๐x ๗๖ ๖๓๕ CM ๔๕ x ๔๕ ๑๓๖x ๗๒ ๔๗๖ Half CM ๔๕ x ๔๕ ๑๓๓x ๗๒ ๔๗หมายเหตุ CDหมายความว่า เส้นด้ายที่ไม่มีการหวีหรือสาง (Carded) CM หมายความว่า เส้นด้ายที่มีการหวีหรือสางแล้ว (Combed) CM and CD หมายความว่าเส้นด้ายพุ่งเป็น CM เส้นด้ายยืนเป็น CD Half CM หมายความว่า มีการหวีหรือสางไม่เต็มกระบวนการ๖.๒ผลการพิจารณาการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือกรณีผู้ผลิตหรือผู้ส่งออกรายอื่นจะพิจารณาโดยใช้ข้อมูลข้อเท็จจริงเท่าที่มีอยู่ ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาดคือตั้งแต่วันที่ ๑ตุลาคม พ.ศ. ๒๕๔๙ ถึงวันที่ ๓๐ กันยายน พ.ศ. ๒๕๕๐ซึ่งผู้ผลิตและผู้ส่งออกสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่ให้ข้อมูลเพียงพอต่อการพิจารณามีเพียง๑ ราย คือ Weiqiao Textile Company Limited โดยมีปริมาณส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากสาธารณรัฐประชาชนจีนตามสถิติกรมศุลกากรภายใต้พิกัดอัตราศุลกากรที่ถูกไต่สวนคิดเป็นร้อยละ๗๐.๘๒ ของปริมาณการนำเข้าทั้งหมดจากสาธารณรัฐประชาชนจีนซึ่งสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดภายใต้หลักเกณฑ์ตามพระราชบัญญัติการตอบโต้การทุ่มตลาดและการอุดหนุนซึ่งสินค้าพ.ศ. ๒๕๕๒ ได้ ดังนี้๖.๒.๑Weiqiao Textile Company Limited(๑) มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในสาธารณรัฐประชาชนจีนที่ได้จากแบบสอบถามซึ่งสามารถนำมาพิจารณาได้เนื่องจากเมื่อพิจารณาการขายผ้าทอดังกล่าวภายในประเทศในช่วงระยะเวลาการไต่สวนแล้วปรากฏว่าปริมาณการขายในสาธารณรัฐประชาชนจีนมากกว่าร้อยละ ๕ของปริมาณการส่งออกมายังประเทศไทยและเมื่อพิจารณาการขายภายในประเทศดังกล่าวแล้วปรากฏว่ามีปริมาณการขายที่ต่ำกว่าต้นทุนการผลิตรวมกันไม่เกินร้อยละ ๒๐ของปริมาณการขายทั้งหมด ทั้งนี้ มูลค่าปกติ ณ หน้าโรงงานเปลี่ยนแปลงจากผลขั้นต้นเนื่องจากมิได้นำรายการสินค้าผ้าทอ ๗รายการที่บริษัทส่งออกโดยซื้อจากผู้ผลิตในสาธารณรัฐประชาชนจีนรายอื่นมาคำนวณส่วนเหลื่อมการทุ่มตลาดสินค้าของบริษัทนอกจากนี้ได้ปรับขอบเขตสินค้าผ้าทอที่อยู่ภายใต้การไต่สวนครั้งนี้เป็นจำนวน ๒๓รายการ(๒) ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาผ้าทอฝ้ายที่ส่งออกมาจำหน่ายประเทศไทยตามแบบสอบถามทุกธุรกรรมเฉลี่ยถ่วงน้ำหนักโดยคำนวณราคาส่งออกเฉลี่ยแยกแต่ละชนิดสินค้า(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) กับราคาส่งออกตาม (๒)ซึ่งได้ปรับให้เป็นระดับเดียวกัน คือ ราคา ณ หน้าโรงงาน และในช่วงระยะเวลาเดียวกันคือ ช่วงระยะเวลาการไต่สวนการทุ่มตลาดซึ่งสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์จำนวน ๒๓รายการตามข้อ ๖.๑ ปรากฏส่วนเหลื่อมการทุ่มตลาดในอัตรา ร้อยละ ๗.๗๖ ของราคาซี.ไอ.เอฟ.๖.๒.๒ผู้ผลิตรายอื่นคำนวณส่วนเหลื่อมการทุ่มตลาดสำหรับผู้ผลิตในสาธารณรัฐประชาชนจีนรายอื่นโดยกำหนดมูลค่าปกติและราคาส่งออกสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามหลักเกณฑ์ที่กำหนดไว้ในมาตรา๑๘ ประกอบกับมาตรา ๒๗ ปรากฏส่วนเหลื่อมการทุ่มตลาดในอัตราร้อยละ ๑๐.๐๑ ของราคาซี.ไอ.เอฟ.๖.๓ผลการพิจารณาความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดไว้ในมาตรา๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของผู้ผลิตภายในประเทศซึ่งมีผลผลิตรวมกันได้เกินกึ่งหนึ่งของปริมาณการผลิตรวมภายในประเทศของสินค้าที่ประกาศไต่สวนคือ ร้อยละ ๕๘.๙๖ จึงเป็นอุตสาหกรรมภายในตามที่กำหนดไว้ในมาตรา ๒๔แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จำนวน ๑๐ ราย คือ บริษัท เจียมพัฒนาเท็กซ์ไทล์ส จำกัด บริษัทพิพัฒนกิจเท็กซ์ไทล์ จำกัด บริษัท เค คัททัน แอนด์ กอส จำกัด บริษัทโรงงานส่งเสริมไทยอุตสาหกรรม จำกัด บริษัท สว่างเท็กซ์ไทล์ จำกัด บริษัทเอราวัณสิ่งทอ จำกัด บริษัท งามรุ่งอุตสาหกรรมสิ่งทอ จำกัด บริษัทกังวาลเท็กซ์ไทล์ จำกัด บริษัท ลักกี้เท็กซ์ (ไทย) จำกัด (มหาชน) และบริษัทโรงงานผ้าไทย จำกัด (มหาชน) และผู้นำเข้าจำนวน ๒ ราย คือ บริษัท เอช. ซี. อิมปอร์ต- เอ็กซ์ปอร์ต จำกัด และบริษัททรินิเต้ จำกัดรวมทั้งผู้ผลิตหรือผู้ส่งออกในสาธารณรัฐประชาชนจีน จำนวน ๑ ราย คือ Weiqiao Textile Company Limitedซึ่งได้ให้ความร่วมมือตอบแบบสอบถามครบถ้วนโดยข้อมูลที่ใช้ในการพิจารณาคือข้อมูลในช่วงระหว่างปี ๒๕๔๗ ถึงปี ๒๕๕๐ ปรากฏว่าไม่มีผู้ยื่นข้อคิดเห็นหรือข้อโต้แย้งที่มีผลต่อการวิเคราะห์ความเสียหายของอุตสาหกรรมภายในในเบื้องต้นอย่างไรก็ตาม เพื่อให้การวิเคราะห์สอดคล้องกับการกำหนดให้ผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์เป็นสินค้าที่อยู่ภายใต้การไต่สวนในอุตสาหกรรมผ้าทอชนิดเดียวกันจึงได้ปรับการวิเคราะห์โดยใช้ข้อมูลเดิมที่มีอยู่ในการพิจารณาผลของการทุ่มตลาดที่มีต่อราคาสินค้าชนิดเดียวกันของตลาดในประเทศในประเด็นของการตัดราคา การกดราคา การยับยั้งการขึ้นราคาและได้ปรับการวิเคราะห์ความมากน้อยของส่วนเหลื่อม การทุ่มตลาดสินค้าเนื่องจากส่วนเหลื่อมการทุ่มตลาดเปลี่ยนแปลงไปจากผลเบื้องต้นโดยที่การวิเคราะห์ความเสียหายโดยรวมของสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์เป็นสินค้าชนิดเดียวกันและการคำนวณส่วนเหลื่อมการทุ่มตลาดใหม่ไม่มีผลต่อความเสียหายในภาพรวมซึ่งผลการวิเคราะห์ความเสียหายชั้นที่สุดปรากฏว่ามีความเสียหายอย่างสำคัญที่เกิดแก่อุตสาหกรรมภายในดังนี้๖.๓.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ(๑) ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์จากสาธารณรัฐประชาชนจีนเพิ่มสูงขึ้นอย่างต่อเนื่องในช่วงปี๒๕๔๗ ถึงปี ๒๕๕๐ และการนำเข้าจากสาธารณรัฐประชาชนจีนมีสัดส่วนสูงสุดตั้งแต่ช่วงปี๒๕๔๗ จนถึงช่วงระยะเวลาไต่สวนการทุ่มตลาด โดยมีสัดส่วนร้อยละ ๖๗.๑๓ ถึงร้อยละ๘๘.๖๗ ของปริมาณการนำเข้ารวมในขณะที่ปริมาณนำเข้าจากประเทศอื่นในช่วงระยะเวลาเดียวกันรวมกันมีสัดส่วนลดลงจากร้อยละ๓๒.๘๗ เป็นร้อยละ ๑๑.๓๓ ในช่วงระยะเวลาเดียวกัน(๒)ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเมื่อเปรียบเทียบราคาสินค้าทุ่มตลาดจากสาธารณรัฐประชาชนจีนกับราคาขายของอุตสาหกรรมภายในณ ระดับการค้าเดียวกันในช่วงระยะเวลาการไต่สวนการทุ่มตลาดสินค้าจากสาธารณรัฐประชาชนจีนมีการขายตัดราคาผ้าทอเฉลี่ยทุกไตรมาสและพบว่าราคาขายสินค้าทุ่มตลาดจากสาธารณรัฐประชาชนจีนมีแนวโน้มลดลงอย่างต่อเนื่องส่งผลให้อุตสาหกรรมภายในต้องลดราคาขายลงเพื่อแข่งขันกับสินค้าผ้าทอจากสาธารณรัฐประชาชนจีนและเมื่อต้นทุนขายเปลี่ยนแปลงอุตสาหกรรมภายในจึงไม่สามารถกำหนดราคาขายให้เป็นไปตามต้นทุนที่เปลี่ยนแปลงไปได้ดังนั้นการนำเข้าสินค้าทุ่มตลาดจากสาธารณรัฐประชาชนจีนจึงทำให้เกิดผลกระทบต่อราคาสินค้าชนิดเดียวกันของอุตสาหกรรมภายในในลักษณะการตัดราคา กดราคา และยับยั้งการขึ้นราคา๖.๓.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายลดลงนับตั้งแต่ปี๒๕๔๗ จนถึงช่วงระยะเวลาไต่สวนการทุ่มตลาดกำไรอุตสาหกรรมภายในมีผลกำไรลดลงมากและอยู่ในภาวะขาดทุนในช่วงระยะเวลาไต่สวนการทุ่มตลาดผลผลิตอุตสาหกรรมภายในมีผลผลิตลดลงในภาพรวมคือในปี ๒๕๔๗ ปี ๒๕๔๘ และในช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดลดลงเมื่อเปรียบเทียบปี๒๕๔๙ กับช่วงระยะเวลาการไต่สวนการทุ่มตลาดในขณะที่ส่วนแบ่งการนำเข้าจากสาธารณรัฐประชาชนจีนเพิ่มสูงขึ้นผลิตภาพอุตสาหกรรมภายในมีประสิทธิภาพในการใช้ปัจจัยการผลิตคงที่ในสัดส่วนค่อนข้างสูงผลตอบแทนการลงทุนผลตอบแทนจากการลงทุนของอุตสาหกรรมภายในตั้งแต่ปี๒๕๔๗ ถึงปี ๒๕๕๐ ลดลงอย่างต่อเนื่องการใช้กำลังการผลิตอัตราการใช้กำลังการผลิตในภาพรวมลดลงราคาสินค้าภายในประเทศในช่วงระยะเวลาการไต่สวนการทุ่มตลาดอุตสาหกรรมภายในไม่สามารถเพิ่มราคาขายให้สอดคล้องกับต้นทุนขายที่เพิ่มขึ้นกระแสเงินสดกระแสเงินสดจากการดำเนินงานลดลงอย่างต่อเนื่องเมื่อเปรียบเทียบกับปี ๒๕๔๗สินค้าคงคลังสินค้าคงคลังสะสมเพิ่มขึ้นตั้งแต่ปี๒๕๔๗ จนถึงช่วงระยะเวลาการไต่สวนการทุ่มตลาดการจ้างงานอุตสาหกรรมภายในมีการจ้างแรงงานเพิ่มสูงขึ้นตั้งแต่ปี๒๕๔๗ ถึงปี ๒๕๔๙ แต่ได้ลดลงในช่วงระยะเวลาการไต่สวนการทุ่มตลาดเนื่องจากผู้ผลิตบางรายลดเวลาการดำเนินงานลง ทำให้การจ้างแรงงานโดยรวมลดลงค่าจ้างแรงงานอัตราค่าจ้างแรงงานเพิ่มขึ้นเนื่องจากการปรับอัตราค่าจ้างแรงงานขั้นต่ำที่เพิ่มขึ้นรวมทั้งการปรับเพิ่มค่าจ้างให้กับคนงานที่มีทักษะอัตราการเจริญเติบโตอัตราการเจริญเติบโตพิจารณาจากสัดส่วนของการเปลี่ยนแปลงรายได้และสินทรัพย์จากงบการเงินของผู้ผลิตผ้าทอในปี๒๕๔๗ ถึงปี ๒๕๕๐ ปรากฏว่าอัตราการเจริญเติบโตในภาพรวมลดลงความสามารถในการเพิ่มทุนหรือการลงทุนผู้ผลิตโดยรวมไม่สามารถระดมหุ้นเพิ่มเพื่อขยายกิจการได้เนื่องจากผลตอบแทนการลงทุนที่ลดลงอย่างต่อเนื่องความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐประชาชนจีนระหว่างร้อยละ ๗.๗๖ ถึงร้อยละ ๑๐.๐๑ของราคา ซี.ไอ.เอฟ.๖.๓.๓การพิจารณาปัจจัยอื่นที่ก่อให้เกิดความเสียหายต่ออุตสาหกรรมภายใน(๑) การนำเข้าสินค้าชนิดเดียวกันจากประเทศอื่นตั้งแต่ปี๒๕๔๗ ถึงปี ๒๕๕๐ปริมาณการนำเข้าสินค้าผ้าทอชนิดเดียวกันจากประเทศอื่นลดลงอย่างต่อเนื่องโดยลดลงจากร้อยละ ๓๒.๘๗ เป็นร้อยละ ๑๑.๓๓ของปริมาณการนำเข้ารวมในช่วงเวลาการไต่สวนในขณะที่ราคานำเข้าสูงกว่าราคาสินค้าที่นำเข้าจากสาธารณรัฐประชาชนจีนมาก(๒) ความต้องการใช้ภายในประเทศการบริโภคผ้าทอในประเทศลดลงตามที่มีการประมาณการซึ่งสอดคล้องกับส่วนแบ่งตลาดในประเทศของผู้ผลิตและปริมาณการนำเข้าจากประเทศอื่นที่ไม่ได้ถูกกล่าวหาลดลงในทิศทางเดียวกันแต่ส่วนแบ่งตลาดของสินค้าผ้าทอราคาถูกที่นำเข้าจากสาธารณรัฐประชาชนจีนมีสัดส่วนเพิ่มสูงขึ้นเป็นลำดับจากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุน ซึ่งสินค้าจากต่างประเทศ พ.ศ.๒๕๔๒ เนื่องจาก(ก) ปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างมีนัยสำคัญ(ข) มีผลกระทบต่อราคาของอุตสาหกรรมภายใน โดยมีการขายตัดราคา กดราคาและยับยั้งการขึ้นราคา(ค)มีผลกระทบต่อสถานะของอุตสาหกรรมภายในซึ่งพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าสัดส่วนการนำเข้าสินค้าทุ่มตลาดสูงขึ้นเป็นลำดับแทนที่ส่วนแบ่งตลาดของสินค้าชนิดเดียวกันที่นำเข้าจากประเทศอื่นที่ไม่ถูกกล่าวหาและของอุตสาหกรรมผู้ผลิตภายในประเทศทำให้ยอดจำหน่ายในประเทศกำไร ผลผลิต ส่วนแบ่งตลาด ผลตอบแทนการลงทุนและการใช้กำลังการผลิต ลดลง ส่งผลกระทบต่อราคาผ้าทอในประเทศเนื่องจากส่วนเหลื่อมการทุ่มตลาดทำให้สินค้าคงคลังเพิ่มสูงขึ้นการจ้างงานได้รับผลกระทบในภาพรวม อุตสาหกรรมภายในอยู่ในภาวะขาดทุนมีผลตอบแทนการลงทุน อัตราการเจริญเติบโตและความสามารถในการระดมทุนหรือการลงทุนลดต่ำลง เป็นลำดับ(ง) มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา๒๑ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยในช่วงปี ๒๕๔๗ ถึงปี ๒๕๔๙ และช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากสาธารณรัฐประชาชนจีนมีปริมาณเพิ่มขึ้นโดยมีการทุ่มตลาดในระหว่างอัตราร้อยละ๗.๗๖ ถึงร้อยละ ๑๐.๐๑ ของราคา ซี.ไอ.เอฟ.และเมื่อพิจารณาจากปัจจัยอื่นที่อาจก่อให้เกิดความเสียหายต่ออุตสาหกรรมภายในได้แก่ปริมาณและราคาสินค้านำเข้าจากประเทศอื่นพบว่า มีสัดส่วนน้อยมากเมื่อเปรียบเทียบกับปริมาณและราคาสินค้าที่นำเข้าจากสาธารณรัฐประชาชนจีนดังนั้น ปัจจัยอื่นจึงไม่ใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีนข้อ ๗คำวินิจฉัยชั้นที่สุดของคณะกรรมการพิจารณาการทุ่มตลาดและการอุดหนุนเมื่อวันที่๑๒ ธันวาคม พ.ศ. ๒๕๕๑คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒เพื่อขจัดความเสียหายแก่อุตสาหกรรมภายในที่เกิดขึ้นจากการนำเข้าสินค้าดังกล่าวอาศัยอำนาจตามความในมาตรา๔๙ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒คณะกรรมการพิจารณาการทุ่มตลาดและการอุดหนุนจึงกำหนดให้เรียกเก็บอากรตอบโต้การทุ่มตลาดในการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีน จำนวน ๒๓ รายการ ตามข้อ ๖.๑ ซึ่งผลิตจาก(๑) Weiqiao Textile Company Limited ในอัตราร้อยละ ๗.๗๖ ของราคาซี.ไอ.เอฟ.(๒) ผู้ผลิตรายอื่นในอัตราร้อยละ ๑๐.๐๑ ของราคา ซี.ไอ.เอฟ.สำหรับบรรดาอากรชั่วคราวที่เรียกเก็บหรือหลักประกันการชำระอากรชั่วคราวที่ให้วางระหว่างที่มีการใช้มาตรการชั่วคราวให้เรียกเก็บเป็นอากรตอบโต้การทุ่มตลาดกรณีที่อากรตอบโต้การทุ่มตลาดมีอัตราต่ำกว่าอากรชั่วคราวที่เรียกเก็บไว้แล้วให้คืนผลต่างของอากรส่วนที่เกินหรือให้คืนหลักประกันการชำระอากรชั่วคราวเมื่อผู้นำเข้าได้ชำระอากรตอบโต้การทุ่มตลาดตามอัตราที่กำหนดไว้ดังกล่าวบรรดาอากรชั่วคราวที่เรียกเก็บหรือหลักประกันการชำระอากรชั่วคราวที่ได้วางไว้แล้วระหว่างที่มีการใช้มาตรการชั่วคราวในสินค้ารายการใดซึ่งไม่ถูกกำหนดให้เรียกเก็บอากรตอบโต้การทุ่มตลาดตามข้อ ๖.๑ ก็ให้คืนโดยไม่ชักช้าทั้งนี้หลักเกณฑ์และวิธีการยื่นรับคำขอข้อเท็จจริงที่ใช้ในการกำหนดอากรตอบโต้การทุ่มตลาดให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๑๔มกราคม พ.ศ. ๒๕๕๒อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑]ราชกิจจานุเบกษา เล่ม ๑๒๖/ตอนพิเศษ ๒๓ ง/หน้า ๓๔/๑๒ กุมภาพันธ์ ๒๕๕๒